কবি মতিন বৈরাগীর ৭২তম জন্মবার্ষিকী সাহিত্যের পাঠকদের জন্য সুখকর। বৌদ্ধিক দীপ্তির শুদ্ধস্বরে বাংলাদেশের প্রবল কোলাহলের মধ্যে কাব্য সাধনায় অবিচ্ছিন্নভাবে নিরত থাকতে পারাটাও কম কৃতিত্বের নয়। ফলে নানা কারণে তার জন্মদিনটি গুরুত্বপূর্ণ। আশির দশকে বাংলাদেশের কাব্যক্ষেত্র যখন প্রবলভাবে বিভাজিত, তখনও তিনি যেন একাকী ও নিঃসঙ্গ, ওয়ারম্যান আর্মির মতো স্বতন্ত্র। কারো পুক্ষপটে না গিয়ে স্বতন্ত্র পথ রচনা করেছেন। কাব্যভাবনায়, প্রকাশ ভঙ্গিমায়, বিষয়বৈচিত্র্যে, চিন্তার বিন্যাসে খুবই অন্য রকম একজন তিনি। বাংলাদেশের সামগ্রিক কাব্যচর্চায় একজন একাকী কবি জীবনব্যাপী গতানুগতিকতার স্রোত ঠেলে নিজস্ব একটি দ্বীপে পৌঁছে যাচ্ছেন, আর সেই দ্বীপটি কেউ পছন্দ করুক বা না করুক, আড়াগোড়াই আদর্শের। পণ্ডিত আহমদ শরীফের উক্তি- ‘কবি মতিন বৈরাগী নিজের গুণ ও দানের জন্যেই বাংলাদেশের কবিতাঙ্গনে সুখ্যাত ও সুপ্রতিষ্ঠিত। কাজেই তিনি তার নতুন কাব্যগ্রন্থের প্রকাশনা মুহূর্তে কারো মত, মন্তব্যের কিংবা তদবিরের তোয়াক্কা করেন না’। ১৬ নভেম্বর বাহাত্তরস্পর্শী কবি মতিন বৈরাগী আদর্শভিত্তিক রাজনীতির সাংস্কৃতিক রূপান্তরের পথে সাহিত্য-সংস্কৃতি চর্চার ধারাবাহিকতাতে মুখ্য। তিনি তাই আদর্শের সাংস্কৃতিক লড়াইয়ে হার না মানা সেনাপতির মতো। প্রপীড়িত আমজনতা অর্থে গণমানবের…